CELEX: 32006R0781
Language: da
Date: 2006-05-24 00:00:00
Title: Kommissionens forordning (EF) nr. 781/2006 af  24. maj 2006  om tarifering af visse varer i den kombinerede nomenklatur

25.5.2006   
            
            
               DA
            
            
               Den Europæiske Unions Tidende
            
            
               L 137/15
            
         
      KOMMISSIONENS FORORDNING (EF) Nr. 781/2006
   af 24. maj 2006
   om tarifering af visse varer i den kombinerede nomenklatur
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvist er baseret på grundlag af specifikke fællesskabsregler med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ved anvendelse af nævnte almindelige tariferingsbestemmelser skal de varer, der er anført i kolonne 1 i skemaet i bilaget til denne forordning, tariferes i de i kolonne 2 nævnte KN-koder i henhold til de begrundelser, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt af medlemsstaternes toldmyndigheder i forbindelse med tarifering af varer i den kombinerede nomenklatur, og som ikke er i overensstemmelse med fællesskabsretten fastsat i denne forordning, fortsat kan påberåbes af modtageren i henhold til bestemmelserne i artikel 12, stk. 6, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (2), i et tidsrum på tre måneder.
            
         
               (5)
            
            
               De i denne forordning fastsatte foranstaltninger er i overensstemmelse med udtalelse fra Toldkodeksudvalget —
            
         UDSTEDT FØLGENDE FORORDNING:
   Artikel 1
   De varer, der er anført i kolonne 1 i skemaet i bilaget, tariferes i den kombinerede nomenklatur i de i kolonne 2 i skemaet nævnte KN-koder.
   Artikel 2
   Bindende tariferingsoplysninger meddelt af medlemsstaternes toldmyndigheder, som ikke er i overensstemmelse med fællesskabsretten fastsat i denne forordning, kan fortsat påberåbes i henhold til bestemmelserne i artikel 12, stk. 6, i forordning (EØF) nr. 2913/92 i et tidsrum på tre måneder.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 24. maj 2006.
      
         
            På Kommissionens vegne
         
         László KOVÁCS
         
         
            Medlem af Kommissionen
         
      
   
   
      (1)  EFT L 256 af 7.9.1987, s. 1. Senest ændret ved forordning (EF) nr. 486/2006 (EUT L 88 af 25.3.2006, s. 1).
   
      (2)  EFT L 302 af 19.10.1992, s. 1. Senest ændret ved Europa-Parlamentets og Rådets forordning (EF) nr. 648/2005 (EUT L 117 af 4.5.2005, s. 13).
   
      BILAG
      
                  Varebeskrivelse
               
               
                  Tarifering KN-kode
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  Æske af stift pap med separat låg (uden hængsler eller lukkeanordninger), hvor ydersiden af begge bestanddele er beklædt med papir. Æsken måler 5,5 cm (længde) × 4,5 cm (bredde) × 3 cm (højde). Låget er forsynet med et pyntebånd af tekstil.
                  En 1 cm tyk aftagelig syntetisk skumplade er indsat i æsken. Skumpladen er af celleplast og på ydersiden beklædt med et lag plast overtrukket med fløjlslignende tekstilflok. I midten af skumpladen er der skåret et halvcirkelformet indsnit tværs igennem pladen, som er beregnet til indsætning af et smykke, f.eks. en ring.
                  (smykkeetui)
                  Se fotografi nr. 637 A, B og C) (1)
                  
               
               
                  4202 99 00
               
               
                  Tarifering i henhold til almindelig tariferingsbestemmelse 1 og 6 til den kombinerede nomenklatur, bestemmelse 2 h) til kapitel 48 samt teksten til KN-kode 4202 og 4202 99 00.
                  Pappets kvalitet viser, at varen er anvendelig til lang tids brug. Skumpladens mål (tilpasset æsken), tykkelse og udseende (fløjlslignende), og især indsnittets særlige udformning gør desuden varen til en beholder med låg, der ligner et »smykkeskrin«, udstyret til at rumme et enkelt smykke. Se forklarende bemærkninger til HS til pos. 4202, syvende afsnit.
                  Da varen desuden er beklædt med papir, opfylder den kravene til beholdere, der er nævnt i anden del af teksten til pos. 4202.
                  I betragtning af varens objektive karakteristika (stift pap, skumpladens særlige udformning) er varen udformet til at indeholde en specifik vare, dvs. et smykke. Der er således tale om en vare, der er nævnt i anden del af teksten til pos. 4202 og som sådan udelukket fra kapitel 48, jf. bestemmelse 2 h) til kapitel 48. Jf. også første sætning i første afsnit af de forklarende bemærkninger til HS til pos. 4819, (A).
               
            
         
      
         
      
         
      
         (1)  Fotografierne er udelukkende vejledende.